钦定古今图书集成/明伦汇编/氏族典/第345卷 > 周抚
## 钦定古今图书集成/明伦汇编/氏族典/第345卷 > 周抚

按《晋书周访传》：“访子抚，字道和，彊毅有父风，而将御
不及。王敦命为从事中郎。敦败，亡走入蛮中。明年，诏
原敦党。咸和初，为江夏相。苏峻作逆，率所领从温峤
讨之。峻平，迁监沔北军事，镇襄阳。永和初，桓温征蜀，
抚镇彭模，以功迁平西将军，进爵建城县公。升平中，
进镇西将军。兴宁三年卒，谥曰襄。子楚嗣。”